Η παρακολούθηση αυτού του βίντεο θα μπορούσε να εγείρει οδυνηρές αναμνήσεις και συναισθήματα.

Για δωρεάν, εμπιστευτική υποστήριξη, καλέστε το 1800 737 377 ή επισκεφθείτε το [nationalredress.gov.au/support](http://www.nationalredress.gov.au/support)

Το Εθνικό Πρόγραμμα Αποζημίωσης απευθύνεται σε άτομα που βίωσαν σεξουαλική κακοποίηση παιδιών ενόσω βρίσκονταν σε ίδρυμα.

Αυτό περιλαμβάνει περιστάσεις όπου η σεξουαλική κακοποίηση έγινε στις εγκαταστάσεις κάποιου ιδρύματος ή όταν συνέβη κατά τη διάρκεια κάποιας δραστηριότητας που οργανώθηκε από το ίδρυμα, όπως κατασκήνωση.

Το Εθνικό Πρόγραμμα Αποζημίωσης βοηθά τα άτομα να έχουν πρόσβαση στην αποζημίωση και μπορεί να τα συνδέσει με δωρεάν, εμπιστευτικές Υπηρεσίες Υποστήριξης Αποζημίωσης.

Η αποζημίωση μπορεί να συμπεριλαμβάνει μια πληρωμή, συμβουλευτική και ψυχολογική υποστήριξη, και μια συγνώμη από το ίδρυμα.

Μπορείτε να υποβάλετε αίτηση στο Εθνικό Πρόγραμμα Αποζημίωσης συμπληρώνοντας μια έντυπη αίτηση ή μια ηλεκτρονική αίτηση μέσω του MyGov.

Πολλά άτομα βρίσκουν χρήσιμο να μιλήσουν σε κάποιον από την Υπηρεσία Υποστήριξης Αποζημίωσης πριν αποφασίσουν αν θέλουν να υποβάλουν αίτηση.

Αυτά είναι τα βήματα όταν υποβάλλετε αίτηση.

1. Συμπληρώνετε ένα έντυπο αίτησης.

2. Στείλτε το συμπληρωμένο έντυπο στο Εθνικό Πρόγραμμα Αποζημίωσης ταχυδρομικά ή μέσω του ιστότοπου myGov εάν υποβάλλετε αίτηση διαδικτυακά.

3. Το Εθνικό Πρόγραμμα Αποζημίωσης συλλέγει πληροφορίες από τα ιδρύματα που προσδιορίζονται στην αίτησή σας.

4. Κάποιος ανεξάρτητος υπεύθυνος λήψης αποφάσεων εξετάζει όλες τις πληροφορίες και αποφασίζει για το αποτέλεσμα.

5. Το Εθνικό Πρόγραμμα Αποζημίωσης επικοινωνεί μαζί σας για το αποτέλεσμα.

6. Έχετε χρόνο να αποφασίσετε αν θα αποδεχτείτε το αποτέλεσμα ή θα ζητήσετε αναθεώρηση.

Για να μάθετε περισσότερα για τις επιλογές σας ή να συνδεθείτε με τις Υπηρεσίες Υποστήριξης Αποζημίωσης, καλέστε το 1800 737 377 από Δευτέρα έως Παρασκευή, 8πμ-5μμ

Ή επισκεφθείτε το nationalredress.gov.au